als_Latn dik_Latn tur_Latn
SHBA prodhon superveturën për të eksploruar Marsin (Foto)
Në Florida të Shteteve të Bashkuara të Amerikës është ekspozuar në Kompleksin për Vizitorët të Qendrës Hapsinore “Kennedy” një veturë për të eksploruar Planetin Mars. Zhvillimi i projektit të kësaj veture ka nisur në nëntor të 2016-ës dhe ka përfunduar në muajin prill të këtij viti, shkruan Business Insider.
Projektimi dhe prodhimi i veturës është bërë nga “Parker Brothers Concept”, një kompani që merret me dizenjimin dhe prodhimin e veturave “të çuditshme”, për filma dhe prodhime televizive. Vetura ka 6 rrota, është prodhuar tërësisht nga fibra karboni dhe alumini dhe punon me energji diellore.
Ajo është projektuar për të akomoduar katër astronautë dhe pjesa e pasme funksionon si një laborator i shkëputur, edhe pse ndoshta nuk do të udhëtojë kurrë për në planetin e kuq. Ky mjet mund të arrijë një shpejtësi maksimale prej 95-110 km/orë, por ende nuk bëhet e ditur kostoja e tij.
(BalkanWeb)
als_Latn als_Latn als_Latn als_Latn bos_Latn